stanford-oval/wikipedia huggingface dataset:
Online-algoritmi
Määritelmä > Muita tulkintoja

Muita näkökulmia online-syötteistä algoritmeille ovat
striimaus-algoritmi: tarkastelun kohteena aiempien syötteiden täsmälliseen esittämiseen tarvittava muistin määrä
dynaaminen algoritmi : tarkastelun kohteena laskennallinen kompleksisuus ajan suhteen kun ylläpidetään ratkaisua online-syötteitä käsitellessä
Määritelmä > Esimerkkejä

Eräitä online-algoritmeja:
Lisäyslajittelu
Perceptron
Säiliön näytteenotto
Ahne algoritmi
Vastakkainen malli
Metriset tehtäväjärjestelmät
Odds-algoritmi
Sivun vaihtoalgoritmi
Algoritmit varianssin laskemiseksi
Ukkosen algoritmi
Online-ongelmat

Niin kutsuttu Kanadalainen matkustajaongelma havainnollistaa online-algoritmin käsitettä. Ongelmana on minimoida kohdesolmun saavuttamisesta aiheutuva kustannus painotetussa verkossa, kun jotkut reunat ovat epäluotettavia ja mahdollisesti poistettu verkosta. Tosiasia, että reuna on poistettu ( epäonnistunut ) paljastuu matkustajalle vasta hänen saavuttaessaan jonkin kyseisen reunan solmuista. Pahimmassa tapauksessa kaikki epäluotettavat reunat epäonnistuvat ja ongelma pelkistyy tavalliseen lyhimmän polun ongelmaan .  Kilpailuanalyysin avulla voidaan tehdä vaihtoehtoinen analyysi ongelmasta. Tällöin offline-algoritmi tietää etukäteen, mitkä reunat epäonnistuvat. Tavoitteena on minimoida online- ja offline-algoritmien suorituskyvyn suhde. Kyseinen ongelma on PSPACE-täydellinen.
On monia muodollisia ongelmia, joihin on ratkaisuna useampia online-algoritmeja:
K-palvelimen ongelma
Työn myymälän aikataulutusongelma
Luettelo päivitysongelmasta
Bandit-ongelma
Sihteeri-ongelma
Etsi pelejä
Hiihtovuokrausongelma
Lineaarisen haun ongelma
Portfolion valinnan ongelma
Aiheesta muualla

Online-algoritmeja koskevien julkaisujen bibliografia
Villikkalan kartano

Villikkalan kartano on Kouvolan Villikkalassa sijaitseva kartano. Kartano on syntynyt Wreden suvulle vuonna 1608 myönnetystä Elimäen läänityksestä.
Historiaa

Ratsumestari Henrik Wreden leski Gertrud von Ungern luovutti eläessään nuoremmalle pojalleen Carl Henrik Wredelle Hämeenkylän säterin ja sen mukana Villikkalan sivualueen, jotka yhdessä muodostivat noin kolmanneksen perheen elimäkeläisestä läänityksestä. Äitinsä kuoltua Carl Henrik Wrede peri vielä Elimäen neljänneskunnan itäosatkin eli Anjalan ja Värälän kartanot. Näin kytkeytyi Villikkala pariksi vuosisadaksi yhteen Anjalan kartanon kanssa. Carl Henrik Wreden ainoan eloonjäänen pojan, everstiluutnantti Fabian Wreden lasten jakaessa maita 1700-luvun alussa Anjalan ja Villikkalan kartanot tulivat kuulumaan keskimmäisen pojan, maaherra Henrik Jakob Wreden osuuteen suvun maista. Lapsettoman maaherran perivät hänen kaksi eloonjäänyttä veljeään.
Peippolan, Moision ja Mustilan herra, valtaneuvos Fabian Wrede teki pikkuveljensä Oton kanssa vaihtokaupat eräiden Ruotsissa sijaitsevien kartanoiden ja maa-alueiden avulla, ja näin sekä Anjala että Villikkala päätyivät kokonaisuudessaan jälkimmäisen omistukseen.
Otto Wreden poika Rabbe Gottlieb Wrede jakoi 1800-luvun alussa maansa pojilleen niin että Elimäki-Anjala-alueelta vanhin poika Gustaf Wrede sai Villikkalan sekä Anjalan maista itse Anjalan kartanon ja sitä lähellä olevat maat eli keskisen Anjalan. Nuorin poika Otto Rabbe Wrede sai Anjalan pohjoisen päädyn maat keskuspaikkanaan tuore ”takamaan” eli Rabbelugnin kartano. Toiseksi nuorin poika Fabian G. Wrede sai kaakkoisen Anjalan maat keskuspaikkanaan Muhniemen eli Wredebyn tuore kartano.
Lopulta kuitenkin Villikkala irrotettiin parin vuosisadan yhteydestään Anjalan kartanoon kun paroni Gustaf Wrede myi Villikkalan vuonna 1824 af Forselles -sukua edustavalle naapurilleen. Villikkala tuli näin yhdistetyksi Moision kartanon herran, majuri Fredrik af Forsellesin omistuksiin. Fredrik af Forsellesin pojista lopulta Fredrik nuorempi ja Oskar af Forselles jakoivat Villikkalan maat keskenään, jolloin Oskarin puoliskosta muodostui Myllylän kartano. Puoliskonsa mukana Villikkalassa jo olleen kartanon saanut Fredrik af Forselles nuorempi joutui vararikkoon annettuaan takauksia epäonniselle sahayrittäjyydelle ja saha-alan jouduttua laman kouriin, joten Villikkala myytiin huutokaupalla vuonna 1880. Ostaja oli aiemman kenraalikuvernöörin veljenpoika, kreivi Berg, joka oli hieman aiemmin ostanut myös Moision. Tämän poika myi Villikkalan ja Moision kartanot Elimäen kunnalle, jotta maat voitaisiin paloitella myytäväksi talonpoikaisille viljelijöille.
Omistajat

Elimäen Villikkalan kartanon omistajasukuja ovat olleet:
1600-luvulta vuoteen 1824 vapaaherrallisen Wrede af Elimä -suvun suomalainen haara
1824–1880 aatelinen af Forselles -suku
1880–1907 kreivillinen Berg-suku
1907– Elimäen kunta
Omistajaluettelo (mahdollisesti epätäydellinen) 1600-luvun lopulta lukien:
leskirouva, valtakunnanvapaaherratar Gertrud von Ungern
ritari, sittemmin paroni Carl Henrik Wrede (edellisen nuorempi poika)
eversti, paroni Fabian Wrede (edellisen ainut eloonjäänyt poika)
maaherra, paroni Henrik Jakob Wrede (edellisen ensimmäisen avioliiton nuorin poika)
yhteisesti: valtaneuvos, kenraalimajuri, paroni Fabian Wrede ja paroni Otto Gustaf Wrede (edellisen veli ja velipuoli)
yksin: paroni Otto Gustaf Wrede (keskinäisten perintöjärjestelyjen tuloksena edellä mainittu toinen yhteisomistaja, lunastettuaan vaihdolla vanhemman velipuolensa osuuden)
paroni Rabbe G. Wrede (edellisen poika)
vuoteen 1824 teollisuudenharjoittaja, paroni Gustaf Wrede (edellisen vanhin poika)
1824–1857 majuri Fredrik Johan Ulrik af Forselles (omistajaksi oston kautta)
1857–1880 Fredrik af Forselles (edellisen nuorempia poikia)
1880–1906 kreivi Fredrik Berg, virolaisen Liivinmaan Sangasten linnan ja maiden herra (omistajaksi oston kautta)
1906–1907 kreivi Ermes Berg (edellisen nuorempi poika)
1907– Elimäen kunta
Juice (yhtye)

Juice oli Juice Leskisen johtama suomalainen rock-yhtye. Yhtye perustettiin vuonna 1975 Coitus Intin hajoamisen jälkeen. Se julkaisi kaksi albumia ja lopetti toimintansa vuonna 1977, jonka jälkeen Juice Leskinen perusti yhtyeen Juice Leskinen Slam.
Kokoonpano

Juice Leskinen – laulu, kitara
Eero ”Safka” Pekkonen – urut, piano, laulu
Pekka ”Petteri” Salminen – kitara
Juuso Nordlund – basso, laulu
Kaj ”Dry” Martin – rummut, laulu
Julkaisut > Albumit

Keskitysleirin ruokavalio (1976)
Lahtikaupungin rullaluistelijat (1977)
Julkaisut > Singlet

Vauhtikone / Jyrki Boy (Tunturi-mopon mainos-single 1976)
Erkki twistaa / Alright alright (1976)
(We Want) Lasse Vehviläinen / Valssaaja konepajalla (1976)
Easy Beasy / Isadora Duncan (1977)
Erkki twistaa / Jyrki Boy (1992)
Ragnar Björk

Eino Karl Ragnar Björk (19. maaliskuuta 1885 Viipuri – 20. elokuuta 1949 Helsinki) oli suomalainen, ruotsiksi kirjoittanut runoilija.
Teoksia

Prolog för sång- och musikfesten i Lovisa 1919.    Helsingfors 1919
Prolog vid sång- o. musikfesten i Närpes, den 6 juli 1919.   Vasa 1919
Vakande lågor : dikter ; med vignetter av Arnold Tilgmann.     Fram, Vasa 1919
Frihetens väg : sånger, sägner och syner från Finlands frihetskrig  ; med vignetter av Alf Danning.    Huvudstadsbladet, Helsingfors 1920
Prolog vid Svenskösterbottens bondedagar i Yttermark den 15-16 mars 1925.    Kaskö 1925
Prolog vid Sydösterbottens sång- och musikfest i Kristinestad den 31 juli - 1 aug. 1926.    Kaskö 1926
Rösterna : prolog vid Sydösterbottens sång- och musikfest i Yttermark 5-6. VI. 1927.    Kaskö 1927
Sånger till bygden och slätten.   Fama, Helsingfors 1932
Tietokonekerroskuvaus

Moderni laite kuvattuna Plzeňissä Tšekin tasavallassa vuonna 2022.
EMIn varhaisia kerroskuvauslaitteistoja
Tietokonekerroskuvaus, tietokonetomografia, TT-kuvaus tai CT-kuvaus (lyhenne CAT, TT tai CT) on radiologian alaan kuuluva lääketieteellinen kuvantamismenetelmä, joka perustuu röntgenkuvauksen tavoin röntgensäteiden erilaiseen absorptioon eri kudoksissa ja eri elimissä.
Leikesarja ihmisen aivoista, kallon pohjasta päälakeen. Kuvauksessa on käytetty verisuoniin ruiskutettua kontrastiainetta.
Pään luiden pintarekonstruktio
Kerroskuvauslaitteen kuvan skannauksen periaate.
Kuvauslaitteiston mekaniikka on näkyvissä, kun kuori on poistettu
Tietokonetomografian kehitys

Godfrey Hounsfield aloitti kerroskuvauslaitteiston kehittämisen vuonna 1967. Aikaisemmin hän oli kehittänyt EMI-yhtiölle Britannian ensimmäisen transistoroidun tietokoneen. EMI-yhtiö oli varoissaan Beatlesin menestymisen johdosta ja pystyi sijoittamaan kehitystyöhön. Yhteistyökumppanina ja ensimmäisen laitteen käyttäjänä oli Atkinson Morley Hospital Lontoossa. Hounsfield sai protolaitteen toimimaan vuonna 1971. Ensimmäisten kuvien tarkkuus oli vielä huono, vain 80x80 pikseliä. Ensimmäinen laite oli suunniteltu aivojen kuvantamiseen ja siihen mahtui vain ihmisen pää. Vuonna 1973 oli jo olemassa koko kehon kuvaava laitteisto. Ensimmäisissä laitteissa kuvausaineisto kerättiin nauhalle ja siirrettiin sitten tehokkaalle tietokoneelle analysoitavaksi. Algebrallisella rekonstruktiotekniikalla (ART) luotiin kerroskuvat ja kuvausaineiston käsittelyyn kului aluksi 2,5 tuntia. Ensimmäinen kaupallinen laite pystyi käsittelemään kuvausaineiston noin seitsemässä minuutissa.
Tietokonetomografian julkistivat vuonna 1972 brittiläinen Godfrey Hounsfield ja alkujaan eteläafrikkalainen, mutta Yhdysvaltain kansalaisuuden vuonna 1966 saanut, Allan McLeod Cormack toisistaan tietämättä. He saivat työstään myöhemmin jaetun Nobelin lääketieteen palkinnon. Hounsfieldiä pidetään kuitenkin nykyisen tietokonetomografian luojana.
Tietokonetomografiakuvauksen merkitys

Tietokonetomografia on kehittynyt omaksi kuvausmodaliteetiksi erillään perinteisestä natiiviröntgenkuvauksesta, ja on nykyisin erittäin tärkeä osa radiologista diagnostiikkaa. TT-kuvauksen avulla päästään nykyisin jopa lähes patologisen näytteen tarkkuuteen joissain keuhkojen sairauksissa.
Tietokonetomografia on tärkeä syövän diagnostiikan sekä seurannan kuvantamismenetelmä. Se on myös välttämätön sädehoidon suunnittelun ja tarkan kohdistamisen apuväline.
Sen sijaan TT-tutkimusta ei tarvitse tehdä normaaleissa pään vammoissa, joissa ei ole komplikaatioita. Tutkimusta ei suositella edes vanhuksilla, vaikka heillä olisi asetosalisyylihappo- tai antikoagulanttilääkitys, vaan se on muun muassa HUS:n akuutin puolen toimialajohtajan Maaret Castrénin ja Käypä hoito -suosituksenkin mukaan vanhuksen turhaa rasittamista ja resurssien tarpeetonta käyttöä.
Kuvanmuodostus

Kuvannettavan kohteen jokaiselta puolelta kerätään dataa röntgensäteilyn vaimentumisesta. Röntgensäteilyn vaimeneminen kudosten läpi riippuu tietyn kudoksen tiheydestä ja kudoksen alkuaineiden järjestysluvusta.
Kuvamatriisi kerätään mittaamalla lineaariset vaimenemiskertoimien µ summat röntgenputken pyörähtäessä kuvauskohteen ympäri.
Kerätystä datasta voidaan rekonstruoida katseltava kuvasarja suodatetulla takaisinprojektiolla tai iteratiivisella rekonstruktiolla. TT-kuvissa voidaan parhaiten erottaa luiset rakenteet, mutta myös pehmytkudoksia pystytään erottelemaan toisistaan niiden tiheyserojen perusteella.
Tietyissä tutkimuksissa, esimerkiksi maksatuumorien diagnostiikassa, on tarpeen käyttää suonensisäistä varjoainetta. TT-tutkimuksissa käytetään yleensä jodipohjaisia varjoaineita, joiden käyttö perustuu jodin korkeaan järjestyslukuun ja täten kudostenvälisen kontrastin parantamiseen.
Säteilyannokset ja turvallisuus

Potilaita kuvataan yhä enemmän TT-kuvauksella. TT-kuvausten lukumäärä on kasvanut jopa 27,6% vuodesta 2015 vuoteen 2018. 
Potilaan saama säteilyannos TT-tutkimuksissa on suurempi kuin vastaavissa natiivitutkimuksissa, eli ilman varjoainetta suoritettavissa röntgenkuvauksissa. Kasvavat kuvausmäärät ja täten säteilyannokset ovat riskitekijä ionisoivasta säteilystä aiheutuneen syövän ilmaantumiselle.
TT-kuvaus tulisi suorittaa vain jos kuvauksesta saatava diagnostinen hyöty ylittää mahdolliset haittavaikutukset.
Pään TT-kuvaus oli selvästi yleisin TT-tutkimus Suomessa vuonna 2018. Seuraavaksi yleisimpiä olivat vatsan ja vartalon alueen TT-tutkimukset.
Aiheesta muualla

Wikimedia Commonsissa on kuvia tai muita tiedostoja aiheesta .
Modern Medicine - Computerized Tomography Youtube
Dolores O’Riordan

| Dolores O’Riordan |
| --- | --- |
 Dolores O’Riordan esiintymässä Barcelonassa 2010.
Henkilötiedot
Koko nimi:  Dolores Mary Eileen O’Riordan
Syntynyt: 6. syyskuuta 1971 Ballybricken, Irlanti
Kuollut: 15. tammikuuta 2018 (46 vuotta) Lontoo, Englanti, Yhdistynyt kuningaskunta
Ammatti:  laulaja-lauluntekijä
Muusikko
Aktiivisena:  1989–2018
Tyylilajit:  vaihtoehtorock, post-grunge
Soittimet:  kitara, kosketinsoittimet, piccolo
Yhtyeet:  The Cranberries
Levy-yhtiöt:  Sanctuary, Cooking Vinyl
 Nimikirjoitus
Aiheesta muualla
Kotisivut
  [ Muokkaa Wikidatassa ] [ ohje ]  
Dolores Mary Eileen O’Riordan (Burton) (6. syyskuuta 1971 Ballybricken, Irlanti – 15. tammikuuta 2018 Lontoo, Englanti, Yhdistynyt kuningaskunta) oli irlantilainen laulaja-lauluntekijä. Hän oli vuonna 1989 perustetun The Cranberries -yhtyeen laulaja ja keulakuva. Yhtyeen siirryttyä tauolle vuonna 2003 hän aloitti soolouransa ja julkaisi kaksi albumia. Hän jatkoi tämän jälkeen The Cranberries -yhtyeessä, joka palasi kuuden vuoden tauolta vuoden 2009 lopulla.
Nuoruus ja perhe

Dolores O’Riordan syntyi vuonna 1971 Irlannin Ballybrickenissä. Hänen isänsä oli entinen renki Terence O’Riordan, joka ei ollut kyennyt tekemään töitä erään tapaturman jälkeen. Hänen äitinsä oli Eileen O’Riordan, joka työskenteli kouluruokalassa. Dolores oli nuorin perheen yhdeksästä lapsesta. Lapsista kaksi kuoli ennen aikuisikää.
Dolores oli poikatyttö, joka hautasi siskonsa nuket puutarhaan ja vietti suurimman osan ajastaan metallimusiikkia kuunnelleiden veljiensä kanssa. Hän pukeutui kuitenkin äitinsä ostamiin kukkamekkoihin ja soitti kirkossa urkuja.
Ura > The Cranberries

O’Riordan oli 18-vuotias, kun hän sai paikan limerickiläisestä Cranberry Saw Us -yhtyeestä. Hän soitti koe-esiintymisessä kirjoittamansa kappaleen ”Linger”. Cranberry Saw Us oli perustettu vuonna 1989, mutta yhtye nimettiin The Cranberriesiksi, sen jälkeen kun O’Riordanista oli tullut sen päävokalisti. Yhtyeeseen kuuluivat O’Riordanin lisäksi kitaristi Noel Hogan, basisti Mike Hogan ja rumpali Fergal Lawler.
The Cranberries teki läpimurtonsa vuosien 1993 ja 1994 aikana, kun yhtyeen ensimmäiset albumit Everybody Else Is Doing It, So Why Can’t We? ja No Need to Argue myivät miljoonia. O’Riordan sekä sanoitti että sävelsi useita yhtyeen kappaleista. Hän oli kirjoittamassa muun muassa hittikappaleita ”Linger” ja ”Dreams”. Hän kirjoitti yksin Irlannin tasavaltalaisarmeijan Warringtonin pommi-iskuja käsitelleen kappaleen ”Zombie”.
The Cranberriesin 1990-luvun jälkipuoliskon albumit olivat tylympiä, ja ne keskittyivät enemmän yhteiskunnalliseen sanomaan. Ne eivät olleet enää niin suosittuja kuin kaksi ensimmäistä albumia. The Cranberries hajosi vuonna 2003.
Ura > Sooloura ja The Cranberriesin paluu

O’Riordan lähti The Cranberriesin hajoamisen jälkeen soolouralle. Hän julkaisi albumit Are You Listening? (2007) ja No Baggage (2009). O’Riordan teki myös yhteistyötä muiden artistien kanssa. The Smithsin basistin Andy Rourken kanssa hänellä oli D.A.R.K.-niminen projekti. O’Riordan esiintyi myös Zuccheron ja Jam & Spoonin albumeilla.
The Cranberries teki paluun vuonna 2009 ja alkoi kiertää uudestaan. Yhtye joutui vuonna 2017 peruuttamaan Euroopan- ja Pohjois-Amerikan-kiertueet O’Riordanin selkäongelmien takia.
Ura > Tyyli

O’Riordan tunnettiin erityisesti äänestään, joka The Guardianin muistokirjoituksessa sanottiin olleen tietynlaista pelottavuutta ja teräksisyyttä. Hänen laulussaan oli myös selkeä irlantilainen aksentti ja melodioissaan kelttiläisiä vaikutteita.
Yksityiselämä

O’Riordan meni vuonna 1994 naimisiin Duran Duranin kiertuemanageri Don Burtonin kanssa. Heidän liittonsa kesti vuoteen 2014, ja he saivat kolme lasta.
O’Riordan kertoi 2010-luvulla, että häntä oli 8–12-vuotiaana käyttänyt hyväkseen eräs perhetuttu. Aikuisiällä O’Riordan kertoi kärsineensä masennuksesta ja anoreksiasta. The Cranberriesin nopea menestys pahensi hänen itseinhoaan, mikä vaikutti anoreksian kehittymiseen. O’Riordan yritti vuonna 2013 itsemurhaa, minkä jälkeen hänellä todettiin kaksisuuntainen mielialahäiriö.
O’Riordan kuoli yllättäen hotellissa Westminsterissä 15. tammikuuta 2018. Kuolinsyyntutkijan mukaan hän hukkui humalassa hotellihuoneensa kylpyammeeseen.
Aiheesta muualla

Dolores O’Riordan Myspacessa (englanniksi)
Dolores O’Riordan Internet Movie Databasessa. (englanniksi)
Townsend, Rob: Bobbysix: Dolores O’Riordan Interview (haastattelu) Blogspot. 21.9.2007. Google. (englanniksi)
| Auktoriteettitunnisteet  |
| --- | --- |
Kansainväliset:  FAST  ISNI  VIAF 
Kansalliset:  Norja  Espanja  Ranska  BnF data  Saksa  Italia  Israel  Yhdysvallat  Tšekki  Korea  Alankomaat  Puola 
Taiteenala:  MusicBrainz 
Henkilöt:  Elonet 
Muut:  Europeana  IdRef
Šamaš

Valtaistuimella istuva Shamash ojentaa Hammurabille lain.
Šamaš, sumerien Utu, oli Mesopotamian uskonnossa auringon jumala, ja hän oli Kuun jumalan Sinin ja Venuksen jumalattaren Ištarin kanssa yksi tähtien jumalten kolminaisuudesta. Shamash oli Sinin poika, ja hänen puolisonsa oli Aya, joka myöhemmin sulautui Ištariin.
Auringon jumalana Shamash edusti valon voimia, jotka vastustivat pimeyttä ja pahuutta. Hänet tunnettiin sen vuoksi myös oikeudenmukaisuuden ja tasavertaisuuden jumalana, ja hän toimi jumalten ja ihmisten tuomarina. Legendojen mukaan Babylonian kuningas Hammurabi sai lakitaulut Shamashilta. Öisin Shamashista tuli manalan tuomari.
Shamash oli myös koko universumin hallitsija, ja tässä ominaisuudessa hänet kuvataan istumassa valtaistuimella, kädessään oikeuden ja oikeudenmukaisuuden symbolit, sauva ja sormus. Shamashin kuvissa on myös usein kiekko symboloimassa aurinkoa. Auringon jumalana Shamash oli yön ja kuoleman sankarillinen voittaja, joka laukkasi taivaiden yli hevosella. Joskus hänet kuvattiin lipumassa taivaan halki laivalla tai liikkuvan vaunuilla. Shamashin palvonnan keskuksia olivat Larsa Sumerissa ja Sippar Akkadissa.
Aiheesta muualla

Kuvia tai muita tiedostoja aiheesta Šamaš Wikimedia Commonsissa
Sepi Kumpulainen
Diskografia > Albumit

Kalevankadun laulava talonmies Sepi Kumpulainen (1991)
Sekalaisen illan sekalaiset sekoittelut (1992)
Sepitystä (1997) (uusintajulkaisu 2001)
Poliisi saapuu Tikkurilaan (2006)
Hyväntahtoinen lähettiläs (2022)
Diskografia > EP-levyt

Armotonta menoa (1991)
EuroSepi Kumpulainen Remix (1993)
Kännissä on kiva olla (1997)
Kesähitti (2005)
Viiskymppiset Virossa (2021)
Diskografia > Singlet

Ole rohkea vaan (2017)
Kumpulainen ratsastaa (2018)
Kyllä se on niin rankkaa (2019)
V-mainen mies (mukana Rotsi & Jyrä) (2020)
Omppu (mukana Ursus Factory) (2020)
Hirvenliha on herkullista syötävää (2020)
Armollista menoa (2021)
Henkinen kehitys (2021)
Armotonta menoa – Kaikesta nyt tingitään (dokumenttielokuvasta: Armotonta menoa – Hoivatyön lauluja, ohjaus: Susanna Helke, 2022)
Diskografia > Musiikkivideot

Henkinen kehitys (2021)
Aiheesta muualla

Sepi Kumpulainen Last.fm:ssä (englanniksi)
Ylen Elävä arkisto: Sepi Kumpulainen, laulava talonmies
Sepi Kumpulainen lauluntekijänä
YLE: 25 vuotta armotonta menoa
| Auktoriteettitunnisteet  |
| --- | --- |
Kansainväliset:  ISNI 
Kansalliset:  Suomi (KANTO) 
Taiteenala:  MusicBrainz
Stephen Poliakoff

Stephen Poliakoff jakamassa nimikirjoituksia vuonna 2008.
Stephen Poliakoff (s. 1. joulukuuta 1952) on englantilainen näytelmäkirjailija ja käsikirjoittaja sekä elokuva- ja televisio-ohjaaja. Suurin osa Poliakoffin ohjauksista perustuu hänen omiin käsikirjoituksiinsa, joiden tarinat sijoittuvat useimmiten brittiläisen yläluokan pariin.
Poliakoffin varhaisista elokuvaohjauksista kohua herätti Close My Eyes – rakasta minua (1991), kolmiodraamaa ja insestiä käsittelevä tutkielma, jossa kolmion osapuolia näyttelevät Saskia Reeves sekä Clive Owen hänen veljenään ja Alan Rickman aviomiehenään. Vuosituhannen vaihteesta lähtien Poliakoff on ohjannut lähinnä televisiolle. Esimerkiksi minisarja Sukupuu (2001) pohtii tekijälleen ominaisesti muistamisen ja sukusiteiden merkitystä. Siinä Matthew Macfadyenin tulkitsema nuorukainen osallistuu mittavaan sukukokoukseen. Kadonnut prinssi (2003) puolestaan on kuvaus Britannian kuninkaan Yrjö V:n kuopuksen prinssi Johnin (1905–1919) lyhyestä elämästä.
Poliakoffin noin 25 teatterinäytelmästä Breaking the Silence on esitetty suomeksi nimellä Rikottu hiljaisuus. Se sai kantaesityksensä Suomen Kansallisteatterissa 1986. Teoksen suomensi Eeva-Liisa Manner ja ohjasi Terttu Savola. Jo vuonna 1981 Johanna Rajamaa ohjasi Radioteatterille Ari Koskisen kuunnelmasuomennoksen Poliakoffin näytelmästä Strawberry Fields (1977) nimellä Mansikka-ahot.
Elokuva- ja televisio-ohjauksia

1987 – Kätketty kaupunki (Hidden City)
1991 – Close My Eyes – rakasta minua (Close My Eyes)
1999 – Valokuvien vangit (Shooting the Past, tv-sarja)
2001 – Sukupuu (Perfect Strangers, tv-sarja)
2003 – Kadonnut prinssi (The Lost Prince, tv-sarja)
2005 – Ystävät ja krokotiilit (Friends & Crocodiles, tv-elokuva)
2005 – Gideonin naiset (Gideon’s Daughter, tv-elokuva)
2007 – Arvoitusten talo (Joe’s Palace), tv-elokuva
2007 – Lumottu Mary (Capturing Mary), tv-elokuva
2009 – Vuoden 39 salaliitto (Glorious 39), tv-elokuva
2013 – Murtuva maailma (Dancing on the Edge), tv-sarja
2019 – Salaisuuksien kesä (Summer of Rockets), tv-sarja
Aiheesta muualla

Stephen Poliakoff Profile. BBC.co.uk (englanniksi)
Stephen Poliakoff Internet Movie Databasessa. (englanniksi)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Ranska  BnF data  Saksa  Israel  Yhdysvallat  Tšekki  Australia  Korea  Alankomaat  Puola 
Tieteilijät:  CiNii 
Taiteenala:  FID 
Henkilöt:  Deutsche Biographie  DDB  Elonet 
Muut:  SNAC  IdRef
Tuovi

| Tuovi |
| --- | --- |
Nimipäivä:   
– suomenkielinen:  12. joulukuuta
– ruotsinkielinen:  –
– ortodoksinen:  –
Muunnelmia:  Tuovikki
Vastineita eri kielissä:  Duová
Nimen alkuperä:  skandinaavinen Tove
Infobox OKNimi-testi OK: 
Tuovi on suomalainen etunimi. Tuovin nimipäivä on 12. joulukuuta.
Nimi on lähtöisin skandinaavisesta nimestä Tove, jonka lähtökohtana on joko ukkosenjumala Torin nimi tai kyyhkystä tarkoittava sana Due. Tuovi-nimen isäksi on ehdotettu kirjailija Yrjö Sakari Yrjö-Koskista. Hänen novellissaan Pohjan-Piltti vuodelta 1859 Tuovi oli Sampanlinnan noidan tyttären nimi. Tuovi-nimen kirjailija muodosti Pohjanmaalla sijaitsevan kylän nimestä Tuovila (ruots. Toby, mahdollisesti alkujaan Toveby). Yrjö-Koskinen antoi nimen myös kahdelle tyttärelleen, Tuovi Sofia (1860–61) ja Tuovi Margareta (1861–1933).
Tuovi mainittiin Kansanvalistusseuran kalenterissa vuonna 1883, ja almanakassa nimi on ollut vuodesta 1908. Se on pääasiassa naisennimi, mutta vanhemmissa ikäluokissa se esiintyy miehilläkin. Digi- ja väestötietoviraston tietojen mukaan nimi on joulukuuhun 2022 mennessä annettu 3141 naiselle ja noin 300 miehelle. Tuovi-nimisistä miehistä suurin osa, kaikkiaan 183, on syntynyt vuosina 1920–1939 ja vain muutamia vuoden 1960 jälkeen. Myös naisen nimenä Tuovi on yleisin 1920- ja 30-luvulla syntyneillä. Tänä aikana se annettiin 1280 tytölle. Vuosina 2010–2019 syntyneitä Tuoveja on 50.
Kutsumanimi Tuovikki on ollut käytössä Pohjanmaalla, ja muita lempinimiä ovat Tove, Tuuvi ja Tuve.
Tunnettuja Tuoveja

Tuovi Hirvisuo (1908–1997), näyttelijä
Tuovi Koskinen (1897–1960), jalkapalloilija
Tuovi Nousiainen (1908–1989), valokuvaaja ja elokuvaaja
Tuovi Paju-Laukkanen (s. 1937), kääntäjä
Tuovi Putkonen (s. 1947), juontaja ja Suomen romanien oikeudet -seminaarin puheenjohtaja
Tuovi Puupponen (1920–1999), toimittaja ja televisiokäsikirjoittaja
Tuovi Saarenpää (1941–1996), kirjailija
Tuovi Sappinen (s. 1941), telinevoimistelija
Tuovi Saukkoriipi (s. 1961), laulaja
Tuovi Tenetti, oik. Ida Maria Hollmérus-Deneddi (1880–1944), kirjailija
Tuovi Vahtera (1938–2019), yleisurheilija
Kuvitteellisia Tuoveja

Tuovi, henkilö Väinö Linnan esikoisteoksessa Päämäärä.
Tuovi, Marja-Sisko Aimosen esittämä henkilö sarjassa Rintamäkeläiset